SUID-AFRIKAANSE RADIOLIGA NUUS VIR SONDAG 7 OKTOBER 2018 


Goeiemêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en @OTH) 


Die Suid-Afrikaanse Radioliga saai elke Sondag nuus bulletins in Afrikaans sowel 
as Engels om (08:15 en 08:30 Sentraal Afrika Tyd onderskeidelik uit op HF 
sowel as op verskeie BHE- en UHF-herhalers. Die bulletin word deur ZS6JPL 
via Echolink herlei. `n Potgooi is ook beskikbaar op die Liga se web tuiste. 
'n Oudio opname sowel as `n teks weergawe kan van die Liga se webblad, 
www.sarl.org.za,afgelaai word, en jy kan ook daar inteken om nuwe bulletins 
per e-pos te ontvang. 


In die nuus vandag; 


DIE RADIO AMATEUR EKSAMEN EN DIE LENTE ORP KOMPETISIE 
VOLGENDE SATERDAG 


DIE BHF-WERKSWINKEL OP SATERDAG 20 OKTOBER 

en 

VOORAF BESTELLING VIR DIE SES VOLUME ARRL HANDBOEK 2019 
Bly gerus vir meer inligting oor hierdie en ander interessante nuus items. 

DIE RADIO AMATEUR EKSAMEN VOLGENDE SATERDAG 


Die Oktober Radio Amateur eksamen sal volgende Saterdag 13 Oktober by 
verskeie eksamensentrums in die land sowel as in Windhoek geskryf word. Die 
eksamennommers en die eksamenlokale kan op die SARL-webwerf gesien word, 
klik op “examination numbers” aan die linkerkant. 


Die SARL Nuus span wens al die kandidate die beste toe vir die eksamen en 
bedank almal wat betrokke is by die opleiding en assessering van die kandidate. 
Ons hoop om jou binnekort op die lug te hoor. 


DIE LENTE ORP KOMPETISIE VOLGENDE SATERDAG 


Die Lente ORP Kompetisie is op Saterdag 13 Oktober 2018 van 12:00 tot 15:00 
UTC op die lug en jy kan foon en gelykgolf gebruik met 'n kraguitset van 5 
Watt (PEP) of minder. `n Stasie kan een keer per band per modus gewerk 
word en daar is geen antenna beperkings nie. Die eerste uur is slegs beperk tot 
die 40 m-band. Die oorblywende twee uur die deelnemers is vry om enige HF 
(nie-WARC) -band te gebruik. 


Die uitruil is 'n RS- of RST-verslag en jou Ruit verwysing. Oorweeg asseblief die 
uitruiling van realistiese RS(T) sein verslae en gebruik asseblief die volledige 6- 
karakter ruit verwysing. Jy kan ook `n SOTA- en/of ZSFF-verwysingsnommer 
gee as jy op `n piek of in 'n natuurpark is. Elke @SO tel 1 punt. Logstate in 
ADIFE-, Cabrillo- of MS Excel-formaat met 'n opsommingsblad en gemerk “my 


roepsein ORP kompetisie” moet ingedien word teen 20 Oktober 2018 per e-pos 
aan contest@sarl.org.za. Raadpleeg die 2018 Blouboek vir al die volledige reëls. 


DIE 2019 SARL KOMPETISIE HANDLEIDING OF BLOUBOEK 


Dis die tyd van die jaar wanneer die kompetisiespan begin kyk na `n nuwe Blou 
Boek. Die kompetisiespan nooi kommentaar en voorstelle vir die 2019 Blouboek. 
Moet veranderinge aan die huidige stel kompetisies aangebring word? Is daar 
voorstelle vir nuwe kompetisies? 


Stuur asseblief jou kommentaar en voorstelle aan contest@sarl.org.za teen 
Woensdag 31 Oktober 2018. 


Die Konsep 2019 SARL Dagboek van Gebeure is beskikbaar op die liga-webwerf, 
klik op SARL Diary of Events. Baie dankie aan die Klubs wat gereageer het 
met datums van aktiwiteite. Stuur jou insette na secretary@sarl.org.za. 


Jy luister na `n nuusbulletin van die Suid-Afrikaanse Radioliga. 
DIE BHF-WERKSWINKEL OP SATERDAG 20 OKTOBER 


Die eerste in die reeks BHF/UHF werkswinkels sal Saterdag 20 Oktober by die 
SARL Nasionale Amateur Radio Sentrum gehou word. Die werkswinkel sluit 
onderwerpe soos baken koërdinasie in, die bou 'n eenvoudige 3 cm-sender, Vlieg- 
tuig spreiding op 23 cm, Lineëre versterkers vir BHF en UHF en die RSGB 
Video oor meteoor- en tropospreiding. Die program en besprekingsvorm is 
nou beskikbaar vir aflaai. Volg die skakel vanaf die SARL-tuisblad of gaan 
na www.amsatsa.org.za. 


KRY JOU PARK OP DIE LUG GEBEURTENIS TUSSEN 14 EN 20 OKTO- 
BER 


Wat gehoop word is die eerste jaarlikse “Kry Jou Park op die Lug ”-gebeurtenis 
ter viering van die Aardwetenskappe-week vind plaas van 14 tot 20 Oktober. 
Die geleentheid is oop vir amateur radio operateurs regoor die wêreld en word 
geborg deur die nasionale filiale van Wêreld Wye Flora en Fauna (WWEF), wat 
radio amateurs aanmoedig om buite in beskermde natuurparke te werk. 


Tydens hierdie op-die-lug viering kan amateurs op een van twee maniere deel- 
neem. Jy kan kies om `n Aktiveerder te wees, rig op jou stasie en bedryf dit 
in nasionale en provinsiale parke soos gelys in die Suid-Afrikaanse Fauna- en 
Flora-lys wat gevind word by https:/ /zsfaunaandflora.wordpress.com/. OË jy 
kan besluit om `n Jagter te wees, wat van die huis af werk en uit kyk om die Ak- 
tiveerders te kontak. Die Suid-Afrikaanse lys is opgedateer met 14 nuwe parke. 
As jy bewus is van `n Natuurpark wat nie op die lys is nie, stuur die naam en 
die breedtegraad en lengtegraad koërdinate na zsdbfn@mweb.co.za en dit sal by 
die lys gevoeg word. 


“Kry Jou Park op die Lug” begin Sondag 14 Oktober om 00:00 UTC en duur 
tot 23:59 UTC op Saterdag 20 Oktober. Die keuse van frekwensies en modusse 


kan jy self besluit. VOORAF BESTELLING VIR DIE SES VOLUME ARRL 
HANDBOEK 2019 


Die datum om die nuwe ses volume ARRL 2019 Handboek vooraf te bestel, is 
verleng tot 20 Oktober wanneer die bestelling by die ARRL geplaas sal word. 
Vir die eerste keer is die ARRL-handboek verdeel in veelvuldige volumes. Al 
ses volumes word ingesluit in 'n aantreklike, harde sak, vir maklike berging en 
toegang. Elke volume is meer hanteerbaar om te lees en blaai. 


Geen finale prys is beskikbaar nie, aangesien die Rand/Dollar wisselkoers wissel- 
vallig is. Die verwagte prys is tussen R1 500 en R1 800. Beveilig jou kopie deur 
'n deposito van R1 500 teen 20 Oktober 2018 te betaal. Die nuwe volume sal 
na verwagting beskikbaar wees om gestuur te word via Postnet vanaf Pretoria 
in die eerste week November. 


Vir `n vooraf bestelvorm, besoek www.amateurradio.org.za. Die SA Amateur- 
radioontwikkelingstrust sal nie die 2019 sagteband weergawe invoer nie 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag gaan 
bly. Tans is daar slegs 'n enkele, klein sonvlekkie sigbaar met geen gevaar van 
sonfakkels nie. Diegene wat hul eie frekwensievoorspellings wil doen, kan 'n 
verwagte effektiewe sonvlektelling van een vir die week gebruik. Met die dag- 
en-nag ewening hier, kan amateurs veral met sonsopkoms en sonsondergang 
moontlike goeie openinge op die 10 tot 30 m bande verwag. Besoek gerus die 
webtuiste spaceweather.sansa.org.za, vir meer inligting. 


Kom ons loer nou na gebeure vir die volgende paar weke: 


Vandag - die AWA ESB Buis @SO Geselligheid, inligting in verlede week se 
bulletin. 9 Oktober - die Wêreld Posdag en die provinsiale skole open. 11 
Oktober - die sluitingsdatum vir 80 m @SO logstate. 13 Oktober die Oktober 
RAFE en die Lente ORP kompetisie. 14 tot 20 Oktober - Kry Jou Park op die 
Lug. 19 - 21 Oktober - Jamboree op die Lug. 20 Oktober - C@ Hou Koers, 
die BHF-werkswinkel by die NARS en die sluitingsdatum vir ORP logstate. 22 
Oktober - die sluitingsdatum vir AWA logstate. 24 Oktober - Kry jou artikels 
in vir die November Radio ZS. 27 Oktober - die Kaapstadse ARS-vergadering 
en die Pretoria-ARK snuffelmark. 27 - 28 Oktober - die CO WW DX ESB- 
kompetisie. 28 Oktober - die PEARS HF kompetisie. 31 Oktober jou insette 
vir die 2019 SARL Blouboek na contest@sarl.org.za 


Om die bulletin mee af te sluit, `n opsomming van ons hoof berig: 


Die Oktober Radio Amateur-eksamen sal volgende Saterdag 13 Oktober by 
verskeie eksamensentrums in die land sowel as in Windhoek geskryf word. Die 
SARLNuus span wens alle kandidate die beste toe vir die eksamen en ons hoop 
om jou binnekort op die lug te hoor. 


Dit bring ons aan die einde van hierdie bulletin. 


Die Suid-Afrikaanse Radioliga se nuusdiens nooi klubs en individue uit om nu- 
usbrokkies van belang vir radio amateurs en kortgolf luisteraars in te dien. 
Plaas nuusberigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die 'news inbox” skakel nie later as die 
Donderdag wat die bulletin datum voorafgaan nie. 


Luister elke Sondagoggend om 10:00 Sentraal Afrika Tyd na “Amateur Radio 
Today”. Daar is herleiding op 7 082 kHz laer syband, 7205 en 17 660 kHz AM en 
verskeie herleidings op BHF en UHF frekwensies regoor Suid-Afrika. `n Potgooi 
deur Dick, ZS6RO, is ook beskikbaar. `n Heruitsending vind op Maandae om 
18:30 Sentraal Afrika Tyd op 3 230 kHz plaas. 


Ons ontvang graag jou seinrapporte, kommentaar en voorstelle, stuur `n e-pos 
aan artoday@sarl.org.za. Sentech borg die uitsendings op die nie-amateur frek- 
wensies. 

Jy het geluister na `n nuusuitsending van die Suid-Afrikaanse Radioliga, 
saamgestel deur Emile Venter, ZS6V, geredigeer deur Dennis Green, ZS4BS, en 


Die Afrikaanse Nuusspan groet nou en wens jou `n mooi week toe. Totsiens. 


/EX 


